טל מוסרי

טל מוסרי (נולד ב-30 באוגוסט 1975) הוא שחקן, מנחה טלוויזיה, מדבב, כוכב ילדים וזמר ישראלי.

ביוגרפיה
מוסרי נולד בשנת 1975 בתל אביב. אחיו הוא השחקן, הבמאי והמדבב עידו מוסרי ולשניים אחות. כבר מגיל צעיר החל לשחק ולהופיע בתוכניות טלוויזיה.

בילדותו למד טל משחק במגמת התיאטרון בבית הספר לאמנויות תל אביב ולאחר מכן בתיכון תלמה ילין.

לפני גיוסו לצה"ל, היה חבר בלהקת "צעירי תל אביב" בין השנים 1991- 1994 והשתתף בתוכניות טלוויזיה ובהן הסדרות "תופסים ראש", "קריאת כיוון", "לא כולל שירות" ו"תלויים באוויר".

בצבא שירת תחילה בחיל המודיעין, ומשם עבר ללהקת חיל החינוך ובהמשך ללהקת חינוך מיוחד, והשתתף במופע "ילדי חורף 73".

החל משנת 2013, משמש מוסרי כפרזנטור של רשת חנויות הצעצועים "עידן 2000".

בטלוויזיה
ב-1997, הצטרף מוסרי לצוות המנחים של ערוץ הילדים.

בשנים 2005–2007, שיחק בסדרת הנוער "השמיניה" בתפקיד דדי דביר, אבא של איה וניני.
בשנת 2006 שיחק בתפקיד אורח את יריב שהוא אח של טל ששון בטלנובלה השיר שלנו.

בשנים 2007–2010, שיחק בסדרה "האי" למשך כשלוש עונות בתפקיד בלו וגורדון מילר.

בשנים 2010–2011, שיחק מוסרי בסדרה "מה בכריש?" בתפקיד קוסם האנייה, אברם קדברם.

ב-2012, השתתף בתוכנית "גאליס" בתפקיד וולקן, אחיה של גאיה.

בשנת 2013, הנחה את התוכנית "הבנים והבנות", וחזר לשחק את דדי דביר בעונה הרביעית של "השמיניה".

בשנת 2014, השתתף ב"שוברי גלים" של YES בערוץ הילדים בתפקיד בונדר. באותה שנה השתתף בילדים יוצרים סרטים של HOT בתפקיד הבמאי של ההצגה שלגיה.

מוסרי הנחה תוכניות רבות בערוץ הילדים, כמו "ניפגש בסיבוב" ו"הקול נשאר במשפחה" יחד עם רוני דואני ו"סתאאאם!". כמו כן השתתף בתוכניות בערוץ לוגי.

ב-2023 השתתף בעונה השלישית של התוכנית "הזמר במסכה" בתחפושת מלך השח, לצדה של מיכל ינאי, בתחפושת מלכת השח.

מעבר לערוץ ניקלודיאון 
ב-29 במאי 2015, הודיע מוסרי בחשבון האינסטגרם שלו על פרישתו מהנחיה בערוץ הילדים. הוא הסביר כי "הגיע הזמן להיפרד ולצאת לדרך חדשה". ב-31 במאי, נודע כי עבר לערוץ ניקלודיאון. הדבר עורר סערה גדולה בתחום התקשורתי וגרר תגובות רבות, רובן הומוריסטיות, בהן התואר "בוגד", מצד הגולשים ברשתות החברתיות ובעיקר בדף הפייסבוק שלו. מהערוץ נטען ב-2017 כי מוסרי פוטר ולא פרש. בעת עזיבתו היה מוסרי המנחה הוותיק ביותר בערוץ הילדים. הוא מחזיק בשיא משך ההנחיה הגדול ביותר בתולדות הערוץ - 18 שנים.

ב-17 בדצמבר 2015, יצאה הסדרה הראשונה שלו בערוץ ניק ג'וניור, "מיץ ושיר". הסדרה זכתה להוקרה רבה ולהערכה חינוכית.

ב-31 בינואר 2016, הנחה את התוכנית "צ'מפיונסניק", שאותה אף הכין עם חברו, גיורא חמיצר.

ב-2020, החל לשחק בסדרת הנוער "זיגי" בתור המפיק של המופע הגדול. הוא שיחק את בן קלוגר בסדרת הנוער "ספיידרז" בערוץ TeenNick. בספטמבר של אותה שנה שיחק בסדרת הילדים "צוות הצלה" את מנצח המקהלה דובל'ה.

ב-2021, הנחה את התכנית "מרימים מסך" בערוץ 8, בה הוא ראיין את מיטב השחקנים של תיאטרון "הבימה".

החזרה לערוץ הילדים 
ב-25 בנובמבר 2021, נודע כי חוזה הבלעדיות של מוסרי עם ערוץ ניקלודיאון הסתיים, וכי הוא יחזור להנחות בערוץ הילדים בעונה החדשה של "ששטוס".

כמדבב 
לאורך השנים השתתף מוסרי גם בדיבוב של סדרות וסרטי הנפשה רבים, בהם "צבי הנינג'ה" (בתפקיד רפאל), "ספיידרמן: סדרת האנימציה", "ספיידרמן המדהים", "בולי איש השלג", "תום סויר", "מחנה טופי" ו"דאוס" (בתפקיד דאוס).

בתיאטרון ובמופעי במה 
מוסרי השתתף במספר הצגות בתיאטרון הקאמרי, בהן "המפקח", "שבעה" ו"נתניה". כמו כן שיחק בהצגה "מכתב לנעה" בתיאטרון בית ליסין, ובהצגות "תשמ"ד", "סימני דרך" וגבעת חלפון אינה עונה ו-"בוסתן ספרדי" בתיאטרון הבימה.

החל משנת 2016, מוסרי מככב במופעי במה לצידו של "בובספוג" הדמות מערוץ ניקלודיאון.

מאוקטובר 2021, משחק במחזמר "הכבש השישה עשר", בתיאטרון הלאומי הבימה

בפסטיגל 
מוסרי הופיע בפסטיגל עשר פעמים: בשנים 1997, 1998, 2000, 2002, 2006, 2008, 2010, 2012, 2014, ו-2020. לפיכך, הוא מחזיק בשיא כמות ההופעות במופעי הפסטיגל במקום השני אחרי אליאנה תדהר, שבניגוד למוסרי עשתה את שנים עשר הפסטיגלים ברצף.

חיים אישיים
מוסרי נשוי לנעם בן-גוריון, נכדתו של אריה בן-גוריון (אחיינו של דוד בן-גוריון). לזוג שני בנים ובת והם מתגוררים בתל אביב.

פרסים בהם זכה 
 בשנת 1996 זכה בפרס התיאטרון הישראלי בקטגוריית "השחקן המבטיח".
 בשנת 2021 זכה בפרס השחקן המצטיין של תיאטרון הבימה ע"ש קרן אהלה הלוי.
 בשנת 2022 זכה בפרס השחקן הוותיק ביותר בערוץ הילדים

פילמוגרפיה

סדרות ותוכניות טלוויזיה
1989–1991: "תופסים ראש" - טל מוסרי
1991–1993: "לא כולל שירות" - טל מוסרי
2002-2003: "לחיי הערבה" - הדסה הדסי
2004-2005: "הצלצול הוא בשבילי" - רונן
2005-2014: "השמיניה" - עמוס "דדי" דביר
2007-2010: "האי" - בלו / גורדון מילר
2010-2011: "מה בכריש?" - אברם קדברם
2013: "גאליס" - וולקן
2014: "שוברי גלים" - אסי בונדר
2015: "מיץ ושיר" - סבא טליק
2016: "שכונה" - צ'יטה מימון
2016: "נעלמים" - אריק זיו
2019: "פוראבר" - פסיכולוג
2020: "ספיידרז" - בן קלוגר
2021: "סקיי" (דיבוב) - טיקיי

מנחה 
1993–1998: "הכיתה המעופפת"
1996–2015, 2022: "ששטוס"
1997–2015: "ערוץ הילדים"
1999: "עשינו עשר"
2004-2012: "מסע קיץ"
2008–2010: "צופן דאוס"
2009: "האולפן השקוף"
2009: "שבת של קלאסיקה"
2010–2012: "המקום האמיתי"
2010–2014: "ניפגש בסיבוב"
2012: "בית ספר למוסיקה: עולים כיתה"
2012: "הקול נשאר במשפחה"
2012–2016: "סתאאאם!"
2012–2013: "בהפוכה"
2013–2014: "הבנים והבנות"
2016: "צ'מפיונסניק"

קולנוע
1999: "הכבש השישה עשר"
2000: "כובע קסמים"
2001: "ורק אני לא"
2002: "אח שלי הגדול"
2008: "היא לא תדע"
2017: "מבצע ביצה"

על הבמה
1997: פסטיגל 97 - לונה פארק
1998: פסטיגל 98 - חלומות
2000: צעצוע של פסטיגל
2001: המחזמר עמי ותמי
2002: פסטיגל מהסרטים
2003: המחזמר עלי באבא
2004: המחזמר טרזן וג'יין
2005: המופע שיר נולד
2006: פסטיגל גיבורי הממלכה האבודה
2007: המחזמר נרניה - האריה, המכשפה וארון הבגדים
2008: תפוס ת'פסטיגל
2010: שרק המחזמר
2010: לילה מטורף בפסטיגל
2011: המחזמר הצילו שכחו אותי בבית
2012: הביטלס בערוץ הילדים
2012: SPY פסטיגל
2013: המחזמר שלגיה והצייד
2014: משחקי הפסטיגל
2015: מחזמר "הקוסם!"
2016: הופ! מותק של פסטיבל 9 - יוצאים לדרך
2017: ההצגה הרפתקאות דוד אריה והמכשפה חמתותה
2017: המחזמר "סימני דרך"
2018: המחזמר "עמי ותמי"
2019: גבעת חלפון אינה עונה
2019: המחזמר "רפונזל"
2020: MY פסטיגל
2021: בוסתן ספרדי
2021: המכבים - הקרב האחרון
2022: הצגת הילדים הכבש השישה עשר
2022: הצגות נוספות בהבימה: "עוד חוזר הניגון", "אידה" ו"קזבלן"

קישורים חיצוניים

הערות שוליים

זמרים ישראלים
זמרים השרים בעברית
שחקני קולנוע וטלוויזיה ישראלים
שחקני תיאטרון ישראלים
מדבבים ישראלים
בוגרי תלמה ילין
מנחי ערוץ הילדים
זוכי פרס התיאטרון הישראלי
בוגרי בית הספר לאמנויות תל אביב
משתתפי הזמר במסכה (תוכנית טלוויזיה ישראלית)
זוכי הפסטיגל
משתתפי פסטיבל שירי הילדים
משתתפי מותק של פסטיבל
חברי להקת צעירי תל אביב
חברי להקת חיל החינוך
מנחי טלוויזיה ישראלים
פרזנטורים ישראלים
מנחים ישראלים
שחקני מחזות זמר ישראלים
בדרנים ישראלים
ישראלים שנולדו ב-1975
מנחי טלוויזיה יהודים